Deoarece printre mancarurile asociate cu sarbatoarea Halloween-ului se regasesc si retetele cu dovleac va propunem pentru astazi un risotto cu dovleac.

Cred ca nu se poate vorbi despre risotto inainte de va spune cate ceva despre orez.

Orezul este specia de cereale cea mai raspandita, principalii producatori fiind India si China.

Orezul apartine grupei de cereale cu actiune alcalinizanta si de aceea trebuie sa ocupe un loc important in alimentatia noastra ( “alimentele alcalinizante trebuie sa reprezinte 75 % din hrana noastra “-dr.Emil Radulescu -Alimentatia inteligenta).

In Italia orezul a fost adus de catre invadatorii arabi, care dezvoltasera un mod propriu de a-l prepara. Orezul este mai popular in partea de nord a tarii ( lunca raului Po fiind foarte fertila a permis cultivarea tuturor soiurilor de orez) decat in partea de sud a tarii unde pozitia dominanta o ocupa pastele.

Cele mai bune soiuri de orez pentru risotto sunt: Arborio si Carnaroli, soiuri care nu se sfarama in timpul fierberii si absorb mult lichid.

Specificul acestui fel de mancare consta in modul lui de preparare:orezul se caleste in ulei sau unt (preferabil clarificat), apoi se stinge cu vin si dupa aceea se adauga treptat supa fierbinte, rezultand un orez cremos.

Se spune ca prima data risotto a fost gatit in Milano, prin anul 1535, cand a inceput guvernarea spaniola a acestui oras (acest fel de mancare semanand foarte mult cu paella spaniola).

Ingrediente :

-540 grame orez carnaroli

-400 grame dovleac taiat cubulete

-1 lingura salvie uscata

-1 lingura rozmarin uscat

-1 ceapa

-1 un pahar vin roze

-60 grame parmezan proaspat ras

-2 linguri smantana vegetala

-300 ml lapte ecologic

-15 grame faina

-nucsoara proaspat rasa

-1 litru supa de legume

-ulei extravirgin de masline, sare roz de Himalaya, piper.

Calim cubuletele de dovleac cu 2 linguri de ulei de masline, salvia si rozmarin

Adaugam un pahar cu apa si continuam coacerea la o temperatura medie.

Calim orezul impreuna cu ceapa tocata marunt si cu 3 linguri de ulei de masline .

Stingem cu vinul si adaugam jumatate din cantitatea de dovleac. Fierbem orezul amstecand des in el pana absoarbe tot lichidul, adaugand cate o lingura de supa ori de cate ori orezul a absorbit complet lichidul (supa).

Timpul total de coacere pentru acest tip de orez este de 17 minute.

La jumatatea timpului de coacere incorporam si cealalta jumatate de cantitate de dovleac, si asezonam cu sare, piper si nucsoara si continuam fierberea. Risotto trebuie sa fie cremos (in timpul fierberii orezul absoarbe lichidul si elimina amidonul pe care-l contine, ceea ce face ca boabele sa se lipeasca putin intre ele si sa dea aceasta senzatie de cremos ) si nu sfaramat, boabele de orez ramanand in acelasi timp “al dente” .

Pentru crema de parmezan amestecam laptele cu faina si parmezanul, punem la fiert acest amestec, adaugam smantana si mai coacem 1-2 minute.

Aranjam orezul pe farfuriile pentru servit si decoram cu crema de parmezan.

Va dorim Pofta Buna !

si

Happy Halloween!